Dima Abdallah

Dima Abdallah (Khiam, Libano, 1977ko urriaren 21a) franko-libanoar idazlea da.

 Biografia 

 Gaztaroa eta prestakuntza 
Dima Abdallah 1977ko urriaren 21ean jaio zen, Libano hegoaldeko Khiamen. Hoda Barakat eleberrigilearen eta Mohammed Abdallah poetaren alaba da.

1989an iritsi zen Parisera, 12 urte zituela. Frantziar nazionalitatea hamar urte geroago lortu zuen, 1999an.

Artearen Historian ikasketak egin ondoren, arkeologia ikasketak hasi zituen, eta Antzinaro Berantiarrean espezializatu zen.

 Idazlea 
2020an argitaratu zuen lehen eleberria, Mauvaises Herbes (Belar txarrak) erbestearen eta familiaren gaiak jorratzen dituen lana. Bertan, neska baten eta bere aitaren arteko maitasun istorio bat kontatzen du, Libanoko gerrak eta Frantziako erbesteak aztoratutako haurtzaroa. 2020ko France-Liban saria jaso zuen lan horrengatik.

2020ko abuztuaren 8an, tribuna bat argitaratu zuen Le Monde egunkarian, Beiruteko portuan izandako leherketen ondoren.

2022an argitaratu zuen bigarren eleberria, Bleu nuit (Gauaren urdina): bere mamuek itota zegoen gizon baten istorioa kontatzen du, dena uztea erabaki eta Parisen bizitza alderaia daramana. Eleberriak Leonora Miano Frontières saria lortu zuen 2023an, eta Prix de la porte dorée Sarirako hautatu zuten.

 Obrak 


 Mauvaises herbes, Sabine Wespieser editorea, 2020, 236 or. (ISBN 978-2-84805-360-8).
 Bleu nuit, Sabine Wespieser editorea, 2022, 228 or. (ISBN 978-2-84805-433-9).
 D'une rive l'autre, Sabine Wespieser editorea, 2025, 232 or. (ISBN 978-2-84805-555-8)

 Sariak eta goraipamenak 

 2020 : Prix France-Liban 2020, Mauvaises herbes lanagatik.
 2023 : Prix Frontières Leonora Miano, Bleu nuit lanagatik.

 Erreferentziak 

 Ikus, gainera 
 Hoda Barakat

 Kanpo estekak 
 “Lire Dima Abdallah” (2022ko Les Petits Fugues literatur jaialdi ibiltariaren harira egindako karpeta pedagogikoa)

Kategoria:XXI. mendeko Frantziako idazleak
Kategoria:Emakume idazleak
Kategoria:Emakume eleberrigileak
Kategoria:Frantziako eleberrigileak
Kategoria:Libanoko idazleak